Orešnica perlavá

Orešnica perlavá (iné názvy pozri nižšie; lat. Nucifraga caryocatactes) je druh vtáka z rodu orešnica (Nucifraga) z čeľade krkavcovité. Žije v palearktíde v ihličnatých a zmiešaných lesoch.

 Názvy 
Slovenské názvy tohto druhu sú: orešnica perlaváFERIANC, O. Ornitologické názvoslovie (Ukážka z časti systematickej.). In: Slovenská reč. č. 3 1937-1938. S. 102, orešnica perlovaná,  orešnica perlová; zriedkavo: oriešnica perlaváMOŠANSKÝ, A. Avifauna Košíc. In: Zborník Východoslovenského múzea v Košiciach. Prírodné vedy. č. 1 1991. S. 116. Staršie slovenské názvy tohto druhu sú: orešníkHROMÁDKA, J. et al. Slovenská vlastiveda. Bratislava: Slovenská akadémia vied a umení, 1943, S. 445, [bohemizmus] orešník kropenatý, [bohemizmus] orešnica kropenatáŠPIČKA, V. Ochrana vtáctva (Dokončenie.). In: Slovenské ovocinárstvo. č. 375-376, 1939, S. 171, orešnica jedľováObzor 1871 citovaný in: FERIANC, O. Slovenské názvoslovie vtákov. Bratislava: Slovenská akadémia vied, 1958, S. 160, [bohemizmus] žaludníkHAŠEK, J. et al. Osudy dobrého vojaka Švejka za svetovej vojny. Bratislava: Práca, 1955, S. 693, orechotĺk (resp. orechotluk)orechotĺk. In: Historický slovník slovenského jazyka, chocholúšchocholúš. In: Slowár Slowenskí Češko-Laťinsko-Ňemecko-Uherskí, sojka [názvy chocholúš a sojka označujú aj sojku obyčajnú]. Starší alebo ľudový názov je: orešnicaNaše vtáctvo. In: Dom a škola. č. 4, 1894. S. 111orešnica. In: Slovník slovenského jazyka (Peciar), oriešnicaFERIANC, O. O pôvode slovenských vtačích mien. Slovenská reč. č. 3-4. 1938-1939. S. 96  a orešiak  S. 186slovenský preklad zákona č. 225/1947 Sb. o myslivosti uvedený v knihe RICHTER, V., TAKÁČ, M. Zákon o poľovníctve. [Bratislava]: Sväz poľovníckych ochranných spolkov na Slovensku, 1948, S. 7. (citát: "orešnica perlavá - orešiak"; v českom origináli  je na tom istom mieste text "ořešník kropenatý"). 

Ľudové názvy sú: orešiarkaorešiarka. In: Slovník slovenských nárečí II S. 637FERIANC, O. Slovenské názvoslovie vtákov. Bratislava: Slovenská akadémia vied, 1958, S. 159-160, orešniak [porovnaj vyššie uvedený podobný tvar orešiak], orieškár, orechár, orešná vranka (alebo orešná vránka), oriešnica čierna, čierna sojka, sojka - orešnicaONDREJOV, Ľ. Zbojnícka mladosť. Bratislava: Tatran, 1949, S. 126, kedrovkaLUSKAČ, R., JURÍČKOVÁ, V. Lovci Veľkej krajiny. Bratislava: Smena, 1964, S. 229.

 Systematika 
 Rozsah druhu 
Do začiatku 21. storočia bol druh orešnica perlavá obyčajne poňatý širšie než dnes, keďže zahŕňal aj to, čo sa dnes obyčajne zaraďuje ako samostatný druh orešnica južná (Nucifraga hemispila) a trochu staršie zahŕňal aj to, čo sa dnes obyčajne zaraďuje ako samostatný druh orešnica kašmírska (Nucifraga multipunctata). V prípade zahrnutia orešnice južnej i kašmírskej je vlastne druh orešnica perlavá zhodný s celým rodom orešnica (Nucifraga) okrem amerických populácií tohto rodu.Clements, J. F., T. S. Schulenberg, M. J. Iliff, D. Roberson, T. A. Fredericks, B. L. Sullivan, and C. L. Wood. 2015. The eBird/Clements checklist of birds of the world: v2015.  Ernst Mayr, James C. Greenway, Jr. (eds.). Check-list of birds of the world. vol. 15. 1962. S. 256-258  V súčasnosti (t. j. okolo roku 2020) sa síce väčšinou orešnica perlavá uvádza tak, že nezahŕňa orešnicu južnú ani kašmírsku, ale podľa fylogenetických analýz sú príbuzenské vzťahy medzi orešnicou perlavou, južnou a kašmírskou nejasné, takže aj vyššie uvedené staršie širšie vymedzenia orešnice perlavej môžu byť naďalej platnéde Raad, Jordi & Päckert, Martin & Irestedt, Martin & Janke, Axel & Kryukov, Alexey & Martens, Jochen & Red'kin, Yaroslav & Sun, Yue-Hua & Töpfer, Till & Schleuning, Matthias & Neuschulz, Eike Lena & Nilsson, Maria. (2022). Speciation and population divergence in a mutualistic seed dispersing bird. Communications Biology. 5. 429.  (najmä Supplementary material: ).

 Vnútorná systematika 
Súčasný úzko vymedzený druh orešnica perlavá sa obyčajne delí na nasledujúce poddruhy:GILL, F. et al. Crows, mudnesters, birds-of-paradise. IOC World Bird List Version 14.2. International Ornithologists' Union.  prístup: december 2024
poddruh orešnica perlavá európska (Nucifraga caryocatactes caryocatactes) – vyskytuje sa v Európe
poddruh оrеšnica perlavá sibírska (Nucifraga caryocatactes macrorhynchos)  – vyskytuje sa od Uralu po východnú Sibír a severovýchodnú Čínu; niekedy (skôr staršie) sa z tohto poddruhu vyčleňuje samostatný poddruh orešnica perlavá kamčatská (Nucifraga caryocatactes kamtschatkensis)
poddruh orešnica perlavá ťanšanská (Nucifraga caryocatactes rothschildi)  – vyskytuje sa od Kazachstanu po severozápadnú Čínu
poddruh Nucifraga caryocatactes japonica - vyskytuje sa na Kurilských ostrovoch a v severnom Japonsku

Na Slovensku žije poddruh orešnica perlavá európska a invázne nepravidelne prilieta poddruh orešnica perlavá sibírska.

 Opis 
Telo je má čiernohnedé sfarbenie, s bielymi škvrnami na konci pier. Chvost je čierny s bielou obrubou na konci. Zobák a nohy sú čierne. Oči sú tmavohnedé.VILČEK, F., BERGER, Z. Alas vtákov. Bratislava: Obzor. 1984. S. 264-265

Orešnica perlavá (v tradičnom ponímaní, čiže vrátane orešnice južnej a kašmírskej) má dĺžku tela 31 -  a váži 150 - 200 g. 
 Hlas 

Najčastejšie sa ozýva opakovaným drsným "rrraa" či "krér",  alebo tichým "arrrrr" či "kror".

 Biotop 
Orešnica perlavá žije na Slovensku najmä v zmiešaných, ihličnatých a málo v listnatých lesoch. Nachádza sa v lesnatých oblastiach, ktoré spestrujú lúky, pasienky a holiny. Obľubuje miesta s dostatkom smrekových mladín. 

 Hniezdenie 
Orešnica perlavá hniezdi iba raz do roka, hniezdo si stavia najmä na ihličnatých stromoch blízko kmeňa od  vyššie (najnižšie nájdené na Slovensku bolo ). Hniezdo je budované oboma rodičmi, z vonkajšej strany suchými konárikmi ihličnatých stromov a práchnivým drevo, prípadne blatom, vo vnútri jemnými rastlinkami, trávou, machom i perím. Priemer hniezda býva približne , výška . Samica zniesie 3 - 5 beľavých vajíčok s fiaľovými a zelenkavými škvrnami a sedí na nich 17 - 19 dní. Samec jú kŕmi. Po vyliahnutí mláďat sa o ne rodičia starajú 25 dní. 

 Potrava 
Živí sa rastlinami, orieškami a semenami. Na zimu si chystajú zásoby, podobne ako sojka obyčajná, vo Vysokých Tatrách vyhľadávajú v zime pri chatkách odpadky. Počas invázie poddruhu orešnica perlavá sibírska v roku 1968 boli pozorované koncom augusta na slivkách.

 Ochrana na Slovensku 
Je zákonom chránená, spoločenská hodnota je 1000 €  (Vyhláška MŽP č. 170/2021).

 Ohrozenosť a stav 
Podľa Medzinárodnej únie na ochranu prírody a prírodných zdrojov orešnica perlavá patrí medzi najmenej ohrozené druhy, trend celkovej populácie je klesajúci, populácia je hodnotená ako klesajúca z dôvodu deštrukcie lesných biotopov ako napríklad na Taiwane. Stavy v Európe boli v rokoch 19802013 stabilné. Podľa výsledkov paneurópskeho sčítania bežných druhov vtákov bol trend orešnice perlavej v Európe za roky 1980  2017 stabilný.

 Výskyt a stav na Slovensku 
Populácia žijúca na Slovensku je stála, na jeseň zalietajú orešnice do údolí pre dozrievajúce lieskové oriešky a nad hranicu lesa za limbovými orieškami, niekedy aj väčšie vzdialenosti, napríklad  z Nízkych Tatier do Vysokých Tatier. Prelietavá je severská populácia, tie na Slovensko prilietajú na jeseň a v zime, sú málo plaché. Nedostatočne preskúmané sú invázne výskyty sibírskeho poddruhu orešnica perlavá sibírska (Nucifraga caryocatactes macrorhynchos), v minulosti v rokoch 1910, 1911, 1912, 1931, 1933, 1954, 1968 a naposledy v roku 1985.  

Žije v ihličnatých lesoch vo vrchoch stredného a východného Slovenska najmä od 600 - . Najvyššie položené hniezdiská sú vo Vysokých Tatrách 

Odhadovaný počet hniezdiacich párov je 4 000 - 8 000, zimujúcich jedincov 10 000 - 20 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 NT* A2b - takmer ohrozený. Európsky ochranársky status nezaradený SPEC. Stupeň ohrozenia S - vyhovujúci ochranársky status.

Trend početnosti orešnice perlavej na Slovensku mal podľa sčítania bežných druhov vtákov v rokoch 2005  2009 aj v rokoch 2005  2012 výrazný pokles.

 Galéria 

 Referencie 

 Iné projekty 

 Externé odkazy 



Kategória:Krkavcovité
Kategória:Najmenej ohrozené druhy
Kategória:Vtáky na Slovensku